**Kirkkohallituksen esitys 9/2016 kirkolliskokoukselle**

DKIR/740/00.00.01/2016

KK2016-00015

**KIRKOLLISKOKOUKSEN LAINOPPINUT ASIANTUNTIJA VUOSIKSI 2016–2020**

Kirkkojärjestyksen 20 luvun 6 §:n nojalla kirkolliskokous valitsee toimikaudekseen yhden tai useamman lainoppineen asiantuntijan, joilla on oikeus olla saapuvilla täysistunnossa ja ottaa osaa keskusteluun, mutta ei päätöksen tekemiseen, el­lei hän ole kirkolliskokouksen jäsen. Lainoppinut asiantuntija osallistuu kirkolliskokouksen puheenjohtajan pyynnöstä puhemiesneuvoston työskentelyyn kirkolliskokouksen työjärjestyksen 5 §:n 3 momentin nojalla. Työjärjestyksen 9 §:n 3 kohdan nojalla valitsijamiehet tekevät täysistunnolle ehdotuksen lainoppineiden asiantuntijoiden valitsemiseksi.

Kirkkohallituksen esityksen mukaisesti kirkolliskokous on valinnut 11 päivänä toukokuuta tänä vuonna lainoppineeksi asiantuntijaksi toimikaudeksi 1.5.2016–30.4.2020 professori, OTT Veli-Pekka Viljasen.

Toiseen lainoppineen asiantuntijan tehtävään on antanut suostumuksensa Turun hallinto-oikeuden hallinto-oikeustuomari Ulla Partanen. Partanen on toiminut hallinto-oikeustuomarina vuodesta 2005 lukien ja tätä ennen esittelijän tehtävissä yhteensä yli 30 vuoden ajan. Hän on käsitellyt sekä valtion, kunnan että kirkon hallintoon ja viranomaistoimintaan liittyviä lainkäyttöasioita.

Aiemman käytännön mukaan asiantuntijoille on maksettu palkkiota ja ansionmenetyskorvausta samojen perusteiden nojalla kuin kirkolliskokouksen jäsenille. Tavallisen työmäärän ylittävältä osalta korvausta maksetaan lisäksi laskun mukaan.

Kirkkohallitus esittää, että

1. kirkolliskokouksen toiseksi lainoppineeksi asiantuntijaksi valittaisiin 1.5.2016 alkaneelle ja 30.4.2020 päättyvälle toimikaudelle hallinto-oikeustuomari Ulla Partanen; ja
2. asiantuntijalle maksettaisiin palkkiota ja ansionmenetyskorvausta samojen perusteiden mukaan kuin kirkolliskokouksen jäsenille. Tavanomaisen työmäärän ylittävältä osalta korvausta maksettaisiin lisäksi laskun mukaan.

Helsingissä 18 päivänä lokakuuta 2016

Arkkipiispa Kari Mäkinen

Kirkkoneuvos Pirjo Pihlaja